**Zápisnica č. 3/14**

**zo zasadnutia ŠTK SZRK**

**Termín, miesto:** 30 .05.2014, Piešťany

**Prítomní:** Milan Oršula, Miroslav Haviar, Dušan Šinka, Boris Bergendi, Ľuboš Kunc

**Prizvaný:** Olive Koczkas

**Program rokovania:**

1. Disciplinárne konanie Oliver Koczkasa
2. Prejednanie prestupu Barbora Benková
3. Prerokovanie návrhov z uznesenia VZ
4. Prerokovanie žiadosti o ostaršenie A. Kalafusovej

**Bod 1:** ŠTK opätovne riešila disciplinárny priestupok Olivera Koczkása za jeho účasti. Predseda komisie M. Oršula zhrnul priestupok, ktorý sa uskutočnil počas VC Komárna v roku 2013 a na základe bodu 2.15.11 pravidiel RK vysvetlil jeho riešenie na ŠTK. O. Koczkás sa vyjadril k udalosti, opísal dôvody.

Na základe Článku 3, bod b) a Článku 4 disciplinárneho poriadku ŠTK udelilo O. Koczkásovi pokutu 200,- €. M. Oršula informoval O. Koczkása o možnosti odvolania sa, na základe článku 17 disciplinárneho poriadku, na prezídium (predsedníctvo) SZRK a to do 15 dní od oznámenia alebo doručenia rozhodnutia o udelení disciplinárneho trestu.

Sekretariát SZRK zašle O. Koczkásovi list s uznesením o udelenej peňažnej pokuty do 12.6.

**Bod 2:** Boris Bergendi popísal postupnosť riešenia prestupu Barbory Benkovej, ako aj zrušenie rozhodnutia ŠTK o schválení prestupu, z objektívnych príčin zapríčinených nedokonalosťou systému Baracuda. M. Oršula vyzval obe strany aby sa vyjadrili k prestupu. Ľ. Horvát, zástupca ŠKK Moravany považuje žiadosť o prestup za neetický, domnieva sa, že zástupcovia klubu KK Piešťany nahovárajú ich pretekárov a trénera k prestupom. Klub z principiálnych dôvodov nesúhlasí s týmto prestupom. M. Kačic, zástupca KK Piešťany prehlásil, že klub KK Piešťany má neutrálny prístup k prestupu, pretekárku nenabádajú, majú dostatok vlastných a kapacita klubu sa napĺňa. KK Piešťany si vypočul žiadosť pretekárky, ktorá požadovala o prestup, preto súhlasili. M. Oršula požiadal obe strany aby sa dohodli o prestupe a ďalšej komunikácii pri prípadných nasledovných prestupoch. Na základe toho sa obe strany zaviazali, že prípadné nasledovné žiadosti o prestup medzi ŠKK Moravany a KK Piešťany budú kluby, pred vyjadrením sa v systéme Baracuda, konzultovať medzi sebou. Tak isto sa obe strany dohodli, že súhlasia s prestupom Barbory Benkovej.

Na základe dohody medzi k štatutármi klubov ŠTK prestup B. Benkovej z klubu ŠKK Moravany do KK Piešťany potvrdila.

**Bod 3:** ŠTK na základe uznesenia z VZ sa zaoberala návrhmi zmien pravidiel RK, ktoré boli vznesené na rokovaní VZ.

ŠTK sa uzniesla, že v priebehu rozbehnutej sezóny nie je vhodné meniť pravidlá RK. Z tohto dôvodu budú návrhy zmien pravidiel RK komplexne prerokované po sezóne 2014 .

**Bod 4:** ŠTK riešila žiadosť o ostaršenie Agáty Kalafusovej na základe fyzických parametrov. Člen ŠTK M. Haviar po obhliadnutí pretekárky podal návrh na súhlas s ostaršením.

ŠTK súhlasila s ostaršením uvedenej pretekárky do konca sezóny 2014. Sekretariát vloží ostaršenie pretekárky do systému Baracuda.

V Piešťanoch 30.5.2014 Zapísal: Boris Bergendi Overil: Milan Oršula